kardosdrur/scandi-wiki huggingface dataset:
Annika Thor

Annika Thor (født Katz den 2 juli 1950 i Göteborg) er en svensk prisbelønnet forfatter, dramaturg, og tidligere bibliotekar. Hun har blandt andet modtaget Augustprisen for sin ungdomsroman Sandhed eller konsekvens. Hun har plads nr. 11 i  Svenska barnboksakademien.

Efter at have afsluttet sine studier for at blive bibliotekar og efter at have arbejdet i nogle år i erhvervet, tog hun en medieuddannelse på Dramatiska Institutet i Stockholm og arbejdede derefter som kultursekretær i Huddinge, og senere arbejdede hun som freelance journalist .

I 1996, da Annika Thor var 45 år, hun debuterede som forfatter med bogen En ø i havet. Bogen handler om de to jødiske søstre Steffi og Nelli fra Wien, som på grund af forfølgelse af jøderne ender hos en svensk plejefamilie på en ø i Göteborgs skærgård . Bogen blev en stor succes og er blevet trykt i 120.000 eksemplarer . 

Allerede inden bogen kom ud var den anden bog i serien, Åkandedammen, færdig. De to afsluttende dele Havets dyb og Åbent hav udkom i 1998 og 1999. I 2003 blev der udsendt en tv-serie baseret på bøgerne, hvor Thor selv havde skrevet manuskriptet.

1997 udgav Annika Thor sammen med filmskaberen Christina Olofson filmen Sandhed eller konsekvens (Truth or Dare). Filmen handler om en flok tolv år gamle piger og deres hverdag og relationer. Fordi finansieringen af filmen var problematisk, nåede Thor selv at skrive en bog af samme navn, som blev udgivet på samme tid som filmen. 

De fik begge en god modtagelse: Filmen vandt Guldbagge-prisen  og bogen modtog August -prisen. I 2002 begyndte Annika Thor også skrive bøger rettet mod en yngre læserskare. Rødt hjerte blå sommerfugl og dens efterfølger Kildren i maven, klumper i halsen. De nye sko og Loves kanin, hvor Cecilia Torudd har udført illustrationerne, kom ud i 2008, og er rettet mod begynder-læsere.

Annika Thor har også skrevet bøger for voksne. I Altuns tre liv fortæller hun sammen med Altun Basaran historien om Altuns liv, fra hendes barndom i Tyrkiet, til hun blev giftet bort, og flugten sammen med manden og børnene til Sverige. Annika Thors anden voksenbog Modlys blev udgivet i 2008. Den handler om et par, der har været gift i mange år, men hvis hele eksistens vendes på hovedet på grund af en dødsannonce i avisen.

Eksterne henvisninger 

 

Skønlitterære forfattere fra Sverige
Svensksprogede forfattere fra Sverige
Personer fra Göteborg
Théodwyn

Théodwyn er en fiktiv person i fortællingen Ringenes Herre. Théodwyn var den yngste datter af kong Thengel af Rohan og lillesøster til kong Théoden

Historie 
Théodwyn blev gift med Éomund af Østfold og sammen fik de to børn Éomer og Éowyn. 

Efter Éomund blev myrdet af orker fik hun hun en dødelig sygdom.

Efter hendes død blev hendes to børn opforstret af kong Théoden af Rohan.

Ringenes Herre
Fiktive personer
Nørrebroruten

Nørrebroruten er en del af cykelrute 51 i København og går fra Åbuen til Lyngbyvej. Fra Åbuen fortsætter den  på Frederiksberg som Den Grønne Sti.

Banetracéet 
På 2½ km mellem Åbuen og Tagensvej følger cykelruten banetracéet fra den indre godsringbane, der blev nedlagt i 1930.

Hvor Nørrebroparken ligger nu, lå den ældste Nørrebro Station, som var et centralt punkt i godsbanen Valby Langgade-Roskildevej-Frederiksberg-Nørrebro-Lyngbyvej. Men stationen var for lille og umoderne, og godsbanen var til stor gene for gadetrafikken. Så den blev nedlagt da man kunne indvie Godsringbanen, som går længere ude via den nuværende Nørrebro Station.

Galleri

Eksterne kilder/henvisninger 

 Nørrebroruten på OpenStreetMap
 Oplev Byen: Den Grønne Sti
 Signalposten 1963/5, s. 53 f.

Se også 
 Vandring og cykling på nedlagte jernbaner i Danmark#Nørrebroruten
 Danske jernbaner

København
Cykelruter
Nazario Moreno González

Nazario Moreno González (8. marts 1970 - 9. marts 2014), omtales normalt under alias El Chayo ("Nazario" eller "Rosenkrans") og/eller El Más Loco ("Den skøreste"), var en mexicansk narkobaron der ledede La Familia Michoacana, et narkokartel med hovedsæde i staten Michoacán. 

González var en af Mexicos mest eftersøgte narkobaroner. Han blev skudt af mexicanske sikkerhedsstyrker i 2014, i 2010 blev han første gang erklæret død efter en skududveksling med politiet.

Kilder 

Narkoforbrydere fra Mexico
Nordkorea ved vinter-OL 1964

Nordkorea under vinter-OL 1964.

Medaljer

Medaljevinderne 

Lande ved vinter-OL 1964
1964
Han Pil-hwa

Han Pil-hwa (født 21. januar 1942 i Nampo i Nordkorea) var en kvindelig nordkoreansk skøjteløber som deltog i de olympiske vinterlege 1964 i Innsbruck og 1972 i Sapporo.

Han Pil-Hwa vandt en olympisk sølvmedalje under Vinter-OL 1964 i Innsbruck. Hun kom på en delt andre plads på 3.000 meter skøjter sammen med Valentina Stenina fra Sovjetunionen. Guldmedaljen gik til Lidija Skoblikova som kom fra Sovjetunionen.

OL-medaljer 
 1964  Innsbruck -  Sølv i hurtigløb på skøjter, 3.000 meter, damer

Eksterne henvisninger 
 

Nordkoreanske skøjteløbere
Olympiske sølvmedaljevindere for Nordkorea
Medaljevindere ved vinter-OL 1964
Deltagere for Nordkorea ved vinter-OL 1964
Skøjteløbere ved vinter-OL 1964
Deltagere for Nordkorea ved vinter-OL 1972
Skøjteløbere ved vinter-OL 1972
Abbed Oliba

Oliba (catalansk udtale: uˈɫiβə, omkring 971–1046) var greve af Berga (998–1003) og Ripoll og senere biskop i Vic (1018–1046) og abbed i Sant Miquel de Cuixà. Han betragtes som en af Cataloniens åndelige grundlæggere og nok den mest betysningsfulde gejstlige på sin tid på den Iberiske Halvø.

Oliba skrev meget, men hans væsentligste bidrag er nok oversættelsen af en række arabiske manuskripter til latin.

Barndom og tidligt voksenliv 
Oliba blev født omkring 971 i en rig familie i den Spanske Mark. Hans far var Oliba Cabreta, greve af Besalú, Cerdanya, Berga og Ripoll, og hans mor var Ermengard af Empúries. På sin fars side var han oldebarn af Vilfred den hårfagre. Oliba havde tre brødre og en søster, og da hans far i 988 gik i kloster, delte han sit land mellem de tre ældste sønner; Bernard fik Besalú og Ripoll, Vilfred fik Cerdanya, mens Oliba fik Berga. I 1002 (eller 1003) blev Oliba benediktinermunk i klosteret Santa Maria de Ripoll og overlod Berga til Vilfred.

Kirkeliv 
Oliba fremmede Gudsfredsbevægelsen, og i 1027 vedtog en forsamling af bisper og adelige i Toulouges (Roussillon), at der hvert år skulle være et antal dage, hvor alle kunne søge fred i kirken.

I 1023 ønskede Sancho 3. af Navarra at få sin søster Urraca gift med Alfonso 5. af Leon, men da de var blodsbeslægtede, bad Sancho om biskoppens godkendelse. Dette fik han ikke, men parret blev gift alligevel.

Oliba døde i klostret i Cuixà i 1046.

Galleri

Referencer

Kilder 
 Menéndez Pidal, Ramón. The Cid and his Spain. 1929.

Eksterne links 

 Fundació Abat Oliba 
 Abat Oliba CEU University
 Oliba på Wikisource

Præster fra Spanien
Personer fra Catalonien
1. division i ishockey 1961-62

Danmarksmesterskabet i ishockey 1961-62 var det femte DM i ishockey. Mesterskabet blev arrangeret af Dansk Ishockey Union og blev afviklet i som 1. division med deltagelse af fire klubber, der spillede en dobbeltturnering.

Mesterskabet blev for fjerde gang i træk vundet af KSF, som gik ubesejret gennem turneringen. Sølvmedaljerne gik ligeledes for fjerde gang i træk til Rungsted IK, mens bronzemedaljerne blev vundet af Furesøen, som dermed vandt DM-medaljer for første og eneste gang i klubbens historie.

Resultater og stillinger

1. division

Op- og nedrykning 

Esbjerg SK endte sidst i 1. division, og skulle dermed spille mod vinderen af 2. division, Gladsaxe SF, om at forblive i rækken. Kampen blev spillet i Esbjerg den 18. februar 1962 og blev vundet af Gladsaxe med 6–5 (3-2, 2-2, 1-1), og dermed overtog sjællænderne esbjergensernes plads i den bedste række.

Efterfølgende besluttede Dansk Ishockey Union at udvide rækken fra fire til fem hold, og den ledige plads gik til Esbjerg SK, som dermed undgik nedrykning til 2. division. Samtidig skiftede de fleste af spillerne i Furesøen til USG, som var en bedre organiseret klub med bedre træningstider, og derfor blev Furesøens plads i divisionen overtaget af USG.

2. division 

2. division var opdelt i to kredse. De to kredsvindere, Gladsaxe SF fra østkredsen og Viborg fra vestkredsen, mødtes den 11. februar 1962 i Gladsaxe for at spille om mesterskabet i 2. division. Kampen blev vundet af Gladsaxe SF med 12–1 (2-0, 4-1, 6-0), og sjællænderne sikrede sig dermed en oprykningskamp mod holdet, der endte som nr. 4 i 1. division, Esbjerg SK.

Kilde 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Hockey Archives - Championnat du Danemark 1961/62  

1961-62
Sæsoner i Superisligaen
Ishockey i 1961
Ishockey i 1962
Michael Märcher

Michael Märcher (født 1980) er en dansk historiker, numismatiker og museumsinspektør.

Michael Märcher er uddannet cand. mag. i historie og museologi fra Århus Universitet i 2005, og ph.d. fra Københavns Universitet i 2009 på en afhandling om de kongelige møntsteder i København og Altona 1813-1873.

Han blev ansat som museumsinspektør ved ved Den Kongelige Mønt- og Medaillesamling på Nationalmuseet i 2009, hvor han var indtil 2017, hvor han blev ansat i møntafdelingen hos Bruun Rasmussen Kunstauktioner A/S.

Historikere fra Danmark
Antoni Maria Alcover i Sureda

Antoni Maria Alcover i Sureda (2. februar 1862 i Santa Cirga ved Manacor - 8. januar 1932 i Palma de Mallorca) var en mallorcansk folklorist, sprogforsker og forkæmper for det catalanske sprog.

Liv og virke 
Han blev ordineret til præst i 1886.

I 1879 ændrede han i sit forfatterskab skriftsprog fra castillansk til catalansk. Under psevdonymet Jordi d'es Racó udgav han indsamlede stykker fra folkelitteraturen. 

Alcover rejste omkring for at indsamle sprogprøver på det han mente var varianter af catalansk. Han var forkæmper for det catalanske sprogs enhed og udgav ordbogen Diccionari Alcover-Moll, også kendt som Diccionari català-valencià-balear. Fra 1902 til 1936 drev han ordbogsprojektet Bolletí del Diccionari de la Llengua Catalana, et arbejde som blev videreført af Francesc de Borja Moll. I 1906 sammenkaldte han til den første catalanske sprogkongres, afholdt i Barcelona.

Alcover blev i 1911 valgt til formand for filologisk sektion i Institut d'Estudis Catalans.

Eftermæle 
Institució Pública Antoni M. Alcover er opkaldt efter ham og arbejder for at varetage hans indsats og fremme mallorcansk sprog og kultur.

Referencer

Eksterne henvisninger 
 Websted om Alcover

Forfattere fra Spanien
Personer fra Mallorca
Scandic Food

Scandic Food A/S er en dansk virksomhed som producerer og markedsfører fødevarer under mange forskellige mærker. Virksomheden har sit hovedsæde placeret i Vejle. Scandic Food har flere fabrikker rundt omkring i Danmark, blandt andet i Tårs og Nørre Aaby.

I 2011 lukkede Scandic Food deres fabrik i Hadsund. Hele eksportsortimentet flyttes til deres fabrik i Polen, mens frugtprodukter til Skandinavien fremover skal produceres på fabrikken i Tårs. Vin- og spiritusproduktionen flyttes til fabrikken i Nørre Aaby.

Scandic Food har i over en længere årrække overtaget en række danske fødevarevirksomheder, og står i dag bl.a. bag disse varemærker: Svansø, Skælskør Frugtplantage, Vendelbo, Hornbech, Bigården, Cardia og Gyldenmost.

Varemærker

Hornbech 
I 1898 oprettede Brdr. Johan & Axel Hornbechs, Hadsund en marmeladefabrik. Marmeladefabrikken blev i 1986 opkøbt af Good Food Group og blev senere samlet i Scandic Food A/S. Hornbechs Fabrikker der var Hadsunds ældste virksomhed flyttede til Polen den 31. marts 2011. Hornbech producerede bl.a. kirsebærvin og marmelade.
 
Hornbech produceres i dag af Scandic Food.

Svansø 
Varemærket Svansø stammer fra Peder Svansø, der i 1975 grundlagde Svansø Import.

Peder Svansø importerede sydeuropæiske råvarer (pasta, soltørrede tomater, olivenolie, etc.) og solgte dem til restauranter og grossister. 
I løbet af 1990'erne overtog Peder Svansø flere marmeladefabrikker og i 2001 også en fabrik til fremstilling af dressing.
I samme periode ændrede Svansø Import navn til Svansø Food A/S.

I 2005 blev Svansø Food A/S overtaget af Scandic Food A/S, der er datterselskab i Good Food Group koncernen.

Good Food Group A/S blev i november 2018 solgt til Maj Invest A/S.

Eksterne henvisninger 
 Scandic Foods hjemmeside

Kilder 

Fødevarevirksomheder i Danmark
Virksomheder i Vejle
Etableret i 1986
Uponor

Uponor er en finsk virksomhed med hovedsæde i Vantaa. Uponor tilbyder VVS- og indeklimasystemer til bolig- og erhvervsbyggeri markeder. I de nordiske lande leverer Uponor også rørløsninger til underjordisk infrastruktur. Uponor producerer rør af PEX-materiale blandt mange andre emner.

Uponor har afdelinger i 26 lande og 16 fabrikker i Danmark, Finland, Sverige, Tyskland, Polen, Canada, USA og Rusland. Selskabet har omkring 3.800 ansatte.

Uponor i Danmark 

Uponor etablerede sig i Danmark, da finske Uponor i 1982 købte det daværende S.D. Plastindustri A/S, som fremstillede plastrør i Hadsund. Selskabet skiftede herefter navn til Uponor A/S. 

Uponor A/S består i dag af to salgsenheder i Danmark: Uponor VVS i Glostrup og Uponor Infrastruktur i Svinninge.
I Danmark har Uponor Infrastruktur sin PE rør-produktion af bl.a. Profuse drikke- og spildevandsrør i Middelfart. Øvrig produktion findes i Sverige og Finland. Uponor Infrastrukturs salg og administration ligger i Svinninge. I alt beskæftiger Uponor Infrastruktur i Danmark omkring 80 medarbejdere .

Referencer

Eksterne henvisninger 
 Uponor Danmark 

Fremstillingsvirksomheder fra Finland
Etableret i 1918
AIA Group

AIA Group Limited kendt som AIA () () er en forsikringsvirksomhed fra Hongkong. AIA er engageret i lande som Taiwan, Kina, Australien, New Zealand, Japan, Indien, Sri Lanka, Malaysia, Macao, Sydkorea, Thailand, Filippinerne, Singapore, Brunei og Vietnam. Besiddelserne inkluderer Philippine American Life and General Insurance Company og mindretalsbesiddelser i TATA AIA Life Insurance og TATA AIG General Insurance.
Koncernens havde i 2012 aktiver for 134.439 mio. US $ og havde 21.000 medarbejdere i 2010.
Virksomheden var en del af American International Group, men blev fraspaltet i 2008. I december 2012 bekendtgjorde American International Group Inc. (AIG) at de ville sælge alle sine aktier i AIA.

Ifølge statistik fra Office of the Commissioner of Insurance (保險業監理處) 
var AIA i 2008 nr. 1 i Hongkong på antal forsikringspolicer. Markedsandelen i Hongkong var på 26 % og den samlede forsikringsummen var på mere end 50 mia. US $.

Historie 
AIA er oprindeligt etableret i 1931 som International Assurance Company, Ltd..
AIA blev børsnoteret på Hong Kong Stock Exchange i oktober 2010. 

AIA Group overtog ING Groeps malaysiske forsikringsdivision i oktober 2012 for i alt 1,3 mia. €.

15. august 2013 blev det bekendtgjort at AIA Group ville blive Tottenham Hotspurs cuptrøjesponsor.

Kilder

Eksterne henvisninger 
 AIA Group Limited 
 AIA Australia 
 AIA China 
 AIA Hong Kong 
 AIA Indonesia 
 AIA Malaysia 
 AIA New Zealand 
 Philam Life 
 AIA Singapore 
 AIA South Korea 
 AIA Sri Lanka 
 AIA Taiwan 
 AIA Thailand 
 AIA Vietnam 

Forsikringsselskaber fra Kina
Virksomheder fra Hongkong
Etableret i 1931
Nej til Atomvåben

Nej til Atomvåben (forkortet NTA) var en dansk fredsbevægelse som blev oprettet i januar 1980 i Aarhus, som en dansk afdeling til European Nuclear Disarmament. Bevægelsens hovedmål var at der ikke skulle være atomvåben på dansk jord, og at de atomvåben som allerede fandtes ude i verden skulle destrueres. Bevægelsen modtog i 1981 PH-prisen.

Blandt stifterne var blandt andre Jørgen Dragsdahl og Poul Villaume.

Bevægelsen blev opløst i 1991, da der ikke kunne opnås enighed om en holdning til Golfkrigen.

Referencer 

Etableret i 1980
Danmarks politik
Tidligere organisationer i Danmark
Ophørt i 1991
Myrdal Station

Myrdal Station (Myrdal stasjon) er en jernbanestation på Bergensbanen i Norge, ca. 335 km fra Oslo. Den er desuden øverste endestation for Flåmsbanen. Stationen ligger i Aurland kommune, 867 meter over havet. Der er ingen egentlige veje til Myrdal, men den gamle anlægsvej Rallarvegen op gennem Flåmsdalen fra Flåm benyttes som cykelsti i sommerhalvåret. Vatnahalsen høyfjellshotell ligger en kilometer fra stationen. Mellem Myrdal og Uppsete anlagdes den 5,3 kilometer lange Gravhalstunnelen.

Stationsbygningen blev opført ved anlægget af Bergensbanen med Paul Armin Due som arkitekt. Stationsbygningen blev oprindeligt opført med halvanden etage, hvor den nederste halvdel blev bygget i grå sten inspireret af jugendstilen. Senere blev stationen forhøjet til to fulde etager. På perronen blev der også opført en bolig for ingeniøren på anlægget af Bergensbanen. Ved anlæggelsen af banen blev der bygget en fire kilometer lang anlægsvej, Rallarvegen, med 17 hårnålesving op til Myrdal Station (vejen fra Kårdal til Myrdal  har en stigning på 1:6 eller 17 %) og videre til Ustevatn. De 17 hårnålesving overvinder en højdeforskel på 350 meter. Vejen var farbar med hest og vogn og gav de indre bygder adgang til Bergensbanen. Turister blev fragtet med hestetrukne stolekærrer mellem Fretheim og Myrdal. Posten gik samme vej mellem dampskibene på fjorden og toget ved Myrdal. Vatnahalsen hotell blev opført nedenfor Myrdal Station i 1896. Rallarvegen mellem Flåm og Haugastøl via Myrdal var færdig i 11902. Ved Kjosfossen nedenfor Myrdal bleb der anlagt et kraftværk til at drive boremaskinene i Gravhalstunnelen. I forbindelse med anlæggelse blev der opsat en stor barak i Myrdal, "Kjerkebrakka", der blandt andet blev brugt til gudstjenester. I anlægstiden havde Myrdal sin egen præst. Fra 1. juli 1907 var der prøvedrift på Bergensbanen mellem Voss og Myrdal. Da Bergensbanen stod færdig i 1909, var forberedelserne til sidebaner mod Hardanger og Sogn gået i gang. Flåmsbanen var klar til drift 1. august 1940. Den var oprindeligt tænkt som en tandhjulsbane på det stejleste sted nedenfor Myrdal Station, men i stedet blev der anlagt en almindelig jernbane med normalspor. Banemesteren i Myrdal havde ansvar for tilsynet med banen mellem Låghellertunnelen og Reimegrend. 

Myrdal var udstyret med drejeskive til at vende jernbanemateriel med. Fra starten var der en roterende sneplov station stationeret på Myrdal. Der blev nogle gange flere lokomotiver til at skubbe den med. De første ti driftsår var der ca. 6.000 passagerer om året fra Myrdal. Myrdal har været endestation for lokaltog Voss-Myrdal og Bergen-Voss-Myrdal. Bergen-Voss blev elektrificeret i 1954. Efter 1954 blev lokaltrafikken Voss-Myrdal til dels varetaget af motorvogne.

Litteratur

Eksterne henvisninger

Noter 

Stationer på Flåmsbanen
Stationer på Bergensbanen
Etableret i 1908
Jernbanestationer i Vestland
NemRefusion

NemRefusion er en dansk internetbaseret indberetningsløsning til sygedagpenge, barseldagpenge, løntilskud og fleksjob. 

Det er gennem NemRefusion at virksomheder, selvstændige og A-kasser skal anmelde og anmode om refusion af syge- og barseldagpenge. Kommunerne og Udbetaling Danmark kan derefter automatisk hente indberetningerne direkte ind i deres fag- og ESDH-systemer.

NemRefusion modtager ca. 1.600.000 indberetninger fra virksomheder i Danmark om året.

KOMBIT har udviklet løsningen. Efter oprettelsen af Udbetaling Danmark er de ligeledes involveret i forvaltning af løsningen i samarbejde med KL og Beskæftigelsesministeriet.

Eksterne henvisninger 
NemRefusions hjemmeside

Software
Offentlig økonomi
Allround-VM i hurtigløb på skøjter 1904

Verdensmesterskabet i hurtigløb på skøjter 1904 var det 15. VM i hurtigløb på skøjter. Mesterskabet blev afviklet den 6. - 7. februar 1904 på Gamle Frogner Stadion i Kristiania, Norge. På trods af verdensmesterskabs-prædikatet havde stævnet udelukkende deltagelse af norske løbere.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 m, 5000 m, 1500 m og 10.000 m.

Peter Sinnerud vandt alle fire distancer og blev derfor udråbt som verdensmester. Senere blev han imidlertid diskvalificeret, fordi han angiveligt havde modtaget penge for løb i USA og derfor blev betragtet som professionel, og verdensmesterskabet var forbeholdt amatører. Titlen blev derfor tilkendt Sigurd Mathisen, som efter Sinneruds diskvalifikation stod som vinder af tre af de fire distancer. I 1915 blev diskvalifikationen vistnok ophævet af ISU, men resultatlistene fra 1904 er aldrig officielt blevet rettet.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  DQ = Diskvalificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1904
Sport i Oslo
Skotske Liga Cup 2013-14

Skotske Liga Cup 2013-14 var den 68. udgave af Skotlands næstmest prestigefyldte fodboldpokalturnering.

Kampe og resultater

Første runde

Anden runde 
Lodtrækningen til anden runde fandt sted på Hampden Park den 7. august 2013 klokken 14.30.

Tredje runde 
Lodtrækningen til tredje runde fandt sted på Easter Road Stadium torsdag den 29. august 2013 klokken 11:30.

Kvartfinaler 
Lodtrækningen til kvartfinalerne fandt sted på Hampen Park torsdag den 26. september 2013 klokken 15:00.

Semifinaler 
Lodtrækningen til semifinalerne fandt sted på Hampen Park torsdagen den 31. oktober 2013.

Finale

Referencer 

Liga Cup 2013-14
Fodboldsæson 2013-14
Desventuradas-øerne

Desventuradas-øerne (spansk: Islas de los Desventurados) er en lille øgruppe med fire øer i Stillehavet 850 km vest for Chile, som øerne tilhører.

Geografi 
Øgruppen består af følgende øer:

Med øernes begrænsede størrelser og afsides beliggenhed er der ikke nogen menneskelige bosættelser på øerne, men den chilenske flåde har en station på San Félix, som også har en 2000 m lang landingsbane til fly.

Vegetationen ligner makierne i Sydeuropa med golde klipper, træer af forskellige størrelser og buskadser med bregner og en række stauder. Der er ikke nogen permanent forsyning af ferskvand på øerne. Af hvirveldyr findes der på øerne kun fugle, og der er fundet ti havfuglearter samt en enkelt landfugleart - flere af arterne er truede. Nogle af arterne yngler på øerne, mens andre blot besøger dem.

Historie 
Øerne blev først set af Juan Fernández 6. november 1574 på fart fra Callao til Valparaíso; muligvis blev de allerede opdaget i 1520 af Ferdinand Magellan. En anden spansk opdagelsesrejsende, Pedro Sarmiento de Gamboa, noterede i 1579, at "de er nu opkaldt efter Sankt Felix og Sankt Ambor". Navnet på martyren Ambor (også kaldet Nabor) blev senere forvekslet med den mere kendte Sankt Ambrosius.

San Félix spillede en lille rolle i Falklandskrigen, idet den chilenske regering i maj 1982 tillod nogle Hawker Nimrod MR2'er at flyve maritime rekognosceringstogter fra øerne for at indsamle information om den argentinske flådes bevægelser.

Noter 

Øer i Chile
Øgrupper i Stillehavet
Leif Høegh

Leif Høegh (21. april 1896 i Kristiania – 23. maj 1974 sammesteds) var en norsk skibsreder og grundlægger af Leif Höegh & Co.

Historie 
Høegh blev født i 1896 i Kristiania, det nuværende Oslo, under navnet Petersen. I 1910 foretog han navneændring til Høegh efter farmorens slægt. I 1916 afsluttede han studier i statsøkonomi på Det Kongelige Frederiks Universitet, og fik efterfølgende job som agent i New York for rederiet Wilh. Wilhelmsen. I årene 1919 til 1926 var Høegh logistikchef for rederiets ruter mellem New York City og Sydamerika.

I 1927 lejede Leif Høegh et tankskib, og grundlagde derpå rederiet Leif Höegh & Co. Op igennem 1930'erne voksende selskabet, da behovet for tank- og fragttransport til søs var stigende. Høegh blev desuden bestyrelsesmedlem i personfragtrederiet Den norske Amerikalinje, ligesom han i 30 år var det hos Nationaltheatret. Han var deltager på den første Bilderbergkonference i 1954, og deltog årligt i møderne frem til sin død i 1974.

Ordener 
Leif Høegh var blandt andet dekoreret med:
 Kommandør med stjerne af Sankt Olavs Orden (1962)
 Kommandør af Dannebrogordenen
 Kommandør af Vasaordenen
 Kommandør af Finlands Hvide Roses Orden
 Kommandør af Æreslegionen
 Desuden dekoreret med andre ordener

Se også 
 Höegh Autoliners

Referencer 

Skibsredere fra Norge
Personer fra Oslo
Kommandører med stjerne af Sankt Olavs Orden
Kommandører af Dannebrog
Nordmænd i 1900-tallet